דף הבית >> עולם ה-ICT >> חדשות משרד התקשורת >> מדוע כל כך קל "לעבוד בעיניים" על משרד התקשורת ולאורך שנים?
הדבר היחיד, שמעניין את מומחי ה"אפלייה באכיפה", זה לתקוע קנסות ב"כאילו" לבזק והוט ולעשות "ספינים על הציבור". זהו. דוגמה בולטת אביא ממה שדווח אך לפני יומיים ע"י מנכ"ל משרד התקשורת בעצמו ובכבודו לוועדת המדע והטכנולוגיה של כנסת ישראל.
לא מאמינים לי? אז הנה ציטוט מדויק מדבריו של שלמה פילבר בכבודו ובעצמו (ההדגשה והקו הם ציטוט במקור, גם השגיאות בעברית הן במקור): עקב האירועים הביטחוניים רוה"מ הנחה לטפל בנושא האנטנות בצירים כפרויקט בטחוני. ואנו מחפשים מקור תקציבי לכך. עפ"י התוכנית, הצבא יקים את התורן והחברות יניחו עליו אנטנות. בקשנו מהחברות להיערך מבחינת תכנון הנדסי. לדבריו, תוך חודשים ספורים יוקמו 13 תרנים שיכסו צירים.
פשוט "עבודה בעיניים" ברמה הכי בכירה, מראש הממשלה ועד אחרון פקידי משרד התקשורת. כולם שותקים, כשפילבר "עובד על כולם בעיניים". גם בעניין הקנסות. מדהים. "החטא הקדמון"
אז למה אנשים באים בטענות לרמי לוי שהוא "עובד בעיניים" על משרד התקשורת?? הברדק מתחיל במשרד התקשורת, ממש בתוכו. זה מקרין על כל השוק בכל תחום. במשך שנים. מה כתב אלקי (אלקנה אלון), (בתמונה משמאל), בהקשר ליחסיו עם משרד התקשורת?
* חשבוניות - במדינת ישראל, כל עסק חייב להגיש חשבונית ללקוח, בדואר או במייל. כאשר התחילו המבצעים של סלולר ללא הגבלה, רמי ואופיר קבעו כלל גורף. כל לקוח שלא נתן כתובת מייל ושסכום החשבונית שלו עגול, לא מקבל חשבונית. למה? כובע! סתם.. מה כובע. כל חשבונית במשלוח עולה כמה שקלים. וכך בלחיצת כפתור של סינון הלקוחות שסכומם עגול, חסכנו עוד ועוד כסף. אתם לא צריכים חשבונית. * חוזים ללקוחות - משרד התקשורת מחייב כל חברת סלולר לספק חוזה מסודר ללקוח שמצטרף אליה. היה לנו נסיון באיזו מערכת דיגיטלית, אופיר קלט שזה עולה כסף שאפשר לחסוך. שלוש שנים לא סיפקנו חוזה ללקוחות בסניפים בסניפים (למעט הכלל - מי שעושה בלגן שיקבל ותעיף אותו). מלא כסף חסכנו.
התגובה של רמי לוי (בתמונה משמאל) לפוסט של אלקי אלון: "מדובר בעובד לשעבר שעזב את העבודה ואינו עובד כבר שנה בחברה. מר אלון סובל מבעיות אישיות קשות (שמפאת צנעת הפרט לא נרחיב לגביהן), ויש לו עבר של הסתבכויות חמורות במקומות עבודה קודמים כגון חברת פלאפון.